als_Latn dik_Latn sag_Latn
13.03.2009, - E Premte
MASHT - Prezantoi projektin për përcaktimin i formulës së re të financimit të arsimit në Komunat e Republikës së Kosovës.
Ministria e Arsimit, e Shkencës dhe e Teknologjisë, ka organizuar punëtori në të cilën u diskutua për mundësitë e përcaktimit të formulës së re të financimit të arsimit në Komunat e Republikës së Kosovës.
Ministri i Arsimit, Enver Hoxhaj me këtë rast është shprehur se: Sot simbolikisht po e fillojmë një proces të rishikimit të formulës së financimit të arsimit në komunat e Kosovës, proces ky që ka filluar në maj të vitit 2008 të eksperimentohet, por që tani jemi në fazën përfundimtare të ofrimit të modelit të ri të financimit.
Një grup punues ndërministror (MASHT, MEF, MPL) të mbështetur nga Banka Botërore ka filluar nga maji i vitit të kaluar të rishikojë formulën e financimit.
Për vitin 2009 janë zgjedhur tri ‘'Komuna Pilote" : Gjilani si komunë urbane, Kaçaniku si komunë rurale me shkolla të shpërndara në vise malore dhe komuna e Istogut , si komunë rurale e zhvilluar.
Në rast të suksesit të këtij projekti, nga viti i ardhshëm ky proces do të filloi edhe në komunat tjera të Kosovës. Në vazhdim ministri Hoxhaj tha, se jemi dëshmitarë të asaj se çfarë ka ndodhur në shkollat tona, në rastet kur ato kanë pasur nevojë urgjente për ndonjë mbështetje financiare.
Qëllimi i projektit është që të këtë decentralizim të financave nga pushteti qendrorë në komuna dhe nga komunat në shkolla . Tani në komunat e përmendura kemi shkolla të cilat kanë kode te veçanta buxhetore, ndërsa DKA-të janë trajnuar dhe zhvilluar kapacitetet e njerëzore për vetëmenaxhim.
Ministri Hoxhaj më tutje tha se jemi te interesuar që procesi i formulës së re të financimit të arsimit të bëhet me përfshirjen e të gjitha komunave të Republikës së Kosovës. Besojmë se gjatë pilotimit të tri komunave të përmendura realisht do ta kemi një bilanc(përvojë) në bazë të të cilit do të vijmë një përfundim se a mund të fillojmë në nga 1 janari 2010 të aplikojmë formulën e re të financimit.
Nuk mund të ketë iniciativa të mira nëse këto iniciativa të reformimit të sistemit arsimor nëse përcillen edhe me hapa konkret të financimit.
Jemi të interesuar që pushteti qendror të merret me hartimin dhe monitorimin politikave ndërsa, komunat - DKA-të dhe shkollat të jenë agjenci implementuese të procesit të reformave, theksoi ministri Hoxhaj.
Përcaktimi i formulës së re të financimit është një qasje ndërsektoriale e tërë qeverisë dhe shoqërisë së Kosovës meqë reformimi i sistemit arsimor nuk duhet të shihet patjetër vetëm si punë e MASHT.
Ministri i Ministrisë së Pushtetit Lokal, Sadri Ferati tha se në bashkëpunim dhe koordinim ndërsektorial të ministrive do te bëjmë gjithë qeshtë e mundur që përmes politikave bazike të vazhdojmë me reformimet duke fuqizuar qeverisjen lokale dhe duke krijuar një qeverisje të mirë më të cilën do të krijohej besimi se mund të lëvizim edhe përtej formulave dhe gjendjes të cilën e kemi. Mbështes këtë ide kreative të MASHT me të cilën po hapen mundësi të krijimit të ideve të cilat do të trajtohen në nivelet më kompetente . Shpresoi se konkluzionet nga pilot projekti i formulës së re të dalin ato që dëshirojmë. Kur komuna të jap prova se është e pjekur dhe tregon mundësi dhe aftësi të menaxhimit dhe të zbërthimit të kompetencave nga niveli qendrorë në atë lokal, si në çështje të arsimit, të shikohet edhe në sektorët tjerë .
Në këtë punëtori po marrin pjesë, edhe zëvendës ministri i arsimit Agim Hyseni, zyrtar të lartë të MASHT, Drejtorët e Drejtorive Komunale të Arsimit (DKA), dhe drejtorët e buxhetit në komuna të Republikës së Kosovës.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn